กลุ่มพลังงานฉุด SET ปิดเช้าดิ่ง 21 จุด หลังน้ำมันร่วง บ่ายเสี่ยงรูดต่อ จับตาแนวรับ 1,200!
กลุ่มพลังงานฉุด SET ปิดเช้าดิ่ง 21 จุด หลังน้ำมันร่วง บ่ายเสี่ยงรูดต่อ จับตาแนวรับ 1,200! โดยดัชนีช่วงเช้าปิดที่ระดับ 1,215.54 จุด ลดลง 20.56 จุด หรือ 1.66% มูลค่าการซื้อขาย 2.86 หมื่นล้านบาท 
16 เม.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,215.54 จุด ลดลง 20.56 จุด หรือ 1.66% มูลค่าการซื้อขาย 2.86 หมื่นล้านบาท 
10 หุ้นกดดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่ส่วนใหญ่ติดลบ หลังจากที่เริ่มเห็นถึงผลกระทบจากการแพร่ระบาดไวรัสโควิด-19 ที่แสดงให้ออกมาทางเศรษฐกิจ และกำไรของบริษัทจดทะเบียน (บจ.) อย่างวานนี้ตัวเลขเศรษฐกิจของสหรัฐฯที่ออกมาต่ำกว่าคาด
ส่วนบ้านเราตลาดปรับฐานหลังจากที่ปรับขึ้นไปมากแล้ว โดยวันนี้หุ้นในกลุ่มพลังงานก็ได้รับแรงกดดันจากราคาน้ำมันที่ปรับตัวลงไป อย่างไรก็ดี ให้รอติดตามการทยอยประกาศผลประกอบการของกลุ่มแบงก์งวดไตรมาส 1/63 ว่าจะออกมาเป็นอย่างไรบ้าง ส่วนต่างประเทศวันนี้ให้ติดตามจำนวนผู้ขอรับสวัสดิการว่างงานของสหรัฐฯ
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะยังอ่อนตัวลง โดยมีแนวรับ 1,200 จุด ส่วนแนวต้าน 1,250-1,270 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย  2,290.87 ล้านบาท  ปิดที่   34.00 บาท ลดลง   1.50 บาท
GULF    มูลค่าการซื้อขาย  1,611.36 ล้านบาท  ปิดที่   35.00 บาท เพิ่มขึ้น  0.10 บาท
BAM     มูลค่าการซื้อขาย  1,607.13 ล้านบาท  ปิดที่   21.80 บาท ราคาไม่เปลี่ยนแปลง
PTTEP   มูลค่าการซื้อขาย    875.33 ล้านบาท  ปิดที่   75.50 บาท ลดลง   2.75 บาท
SCC     มูลค่าการซื้อขาย    839.05 ล้านบาท  ปิดที่  315.00 บาท ลดลง   8.00 บาท